### CONTRACT DE EXECUŢIE LURĂRI

# Nr………/………..

Având în vedere prevederile art. 12 alin. (4) din Legea 99/2016 privind Achiziţiile sectorile, prevederile cap. III, Secţiunea I din Hotărârea nr.394/2016, referitoare la “*Achiziţia Directă*”, Notificarea nr………/…………. şi Raportul de atribuire nr. ……../………… al achiziţiei directe :

###### Cap. I. PĂRŢILE CONTRACTANTE

**Art. 1.** Prezentul contract se încheie între:

**S.C. APA TÂRNAVEI MARI S.A.**, cu sediul social în Mediaş, Aleea Comandor Dimitrie Moraru nr.19, jud. Sibiu, tel: 0269/841425, fax: 0269/845677, înregistrată la Oficiul Registrului Comerţului Sibiu sub nr. J32/1846/07.12.2006, CUI RO 19502679,având următorul cont : RO43RNCB0231070372030001, deschis la BCR Mediaş reprezentată legal prin Director General, Dl. Munteanu Ioan, în calitate de **BENEFICIAR**.

**și**

**S.C. …………… S.R.L.,** cu sediul social în loc. ……………, str. …………….., nr……… , jud. ………., tel./fax ………. , înregistrată la Oficiul Registrului Comerţului ………. sub nr. ………….., CUI RO …………, având următorul cont: ……………………………., deschis la ..…………………., reprezentată legal prin …………… , …………………, în  calitate **de EXECUTANT**

**Cap. II. OBIECTUL CONTRACTULUI**

**Art. 2.** Obiectul contractului îl constituie:

***Lucrări de refacere strat carosabil cu asfalt, refaceri trotuare cu pavaj și borduri afectate de lucrările de intervenție pentru reparații la rețelele de apa și canalizare în Municipiul Mediaș și localitățile Agnita și Dumbraveni, jud. Sibiu***

Lucrările prezente, care vor fi efectuate pe străzile indicate de către Beneficiar, sunt aproximativ:

|  |  |  |  |
| --- | --- | --- | --- |
| **Nr. Crt.** | **DESCRIEREA LUCRARILOR** | **U.M.** | **CANTITATE** |
| 1 | Refaceri sistem rutier cu BAD 25 (4cm) + BA16 (4cm) | mp | 1600 |
| 2 | Refaceri sistem rutier cu BA16 (4cm) | mp | 500 |
| 3 | Refacere carosabil si trotuare cu pavaj/piatra cubica (inclusiv pe perioada de timp friguros) | mp | 100 |
| 4 | Montaj borduri | m | 50 |

Alegerea grosimii stratului de uzură, conform normativelor în vigoare se va face în funcție de locația unde se va efectua lucrarea de refacere***.***

#### Cap. III. DURATA CONTRACTULUI

#### Art. 3.1. Prezentul contract intră în vigoare la data semnării și este valabil până la 31.12.2022. Nu sunt calificate întârzieri şi supuse penalităţilor de întarziere situaţiile care determină prelungirea perioadei de finalizare datorate unor împrejurari independente de voinţa Executantului (condiţii meteo nefavorabile, sistari ale lucrarilor din ordinul autoritatilor publice competente, etc.).

**Art.3.2.** Termenul de execuţie al lucrărilor se consideră îndeplinit în momentul în care Executantul a finalizat cantităţile, care au făcut obiectul încheierii prezentului contract.

**Art. 3.3.** Părţile pot conveni prelungirea prezentului contract, prin încheierea unui act adiţional.

#### Cap. IV. PREŢUL ŞI CONDIŢIILE DE PLATĂ A LUCRĂRILOR

**Art. 4.1.** Preţul contractului este de:

|  |  |  |  |
| --- | --- | --- | --- |
| **Nr. Crt.** | **DESCRIEREA LUCRARILOR** | **U.M.** | **Pret unitar** |
| 1 | Refaceri sistem rutier cu BAD 25 (4cm) + BA16 (4cm) | mp |  |
| 2 | Refaceri sistem rutier cu BA16 (4cm) | mp |  |
| 3 | Refacere carosabil si trotuare cu pavaj/piatra cubica (inclusiv pe perioada de timp friguros) | mp |  |
| 4 | Montaj borduri | mp |  |

Pretul unitar este compus din costurile aferente pentru material, manopera, utilaj si transport pentru fiecare tip de lucrare, conform devizului anexat prezentului contract.

Preţul ofertat rămâne nemodificat pe toată perioada de derulare a contractului. Prezentele lucrări includ și scarificare și completarea cu piatră spartă.

**Art.4.2.** Valoarea Contractului va putea fi ajustată ca urmare a creşterilor / diminuării a prețurilor unitare rezultate din modificarea legislativă (inclusiv adoptarea unor Legi noi şi abrogarea sau modificarea Legilor existente), publicate ulterior atribuirii contractului de execuție , care îl vor afecta pe Executant în îndeplinirea obligaţiilor sale . Ajustarea valorii contractului se va produce prin încheierea unei proceduri corespunzătoare și va fi finalizată prin încheierea unui act adițional la contractul de execuție.

**Art.4.3.** Valoarea finală a contractuluiva fi stabilită în urma măsurătorilor efectuate în teren conform real executat. Măsurătorile vor fi executate de către Executant împreună cu reprezentantul Beneficiarului şi vor fi confirmate de către acesta.

**Art.4.4.** Situaţiile de lucrări executate emise de către Executant, se aprobă de către Beneficiar în termen de 5 zile de la primirea acesteia . După aprobarea situaţiilor de lucrări, Executantul va emite factura de plată. Plata facturilor se vor efectua de către Beneficiar în termen de **45 de zile de la primirea facturilor**, în contul indicat de către Antreprenor, deschis la ………. RO……………….………………

**Cap. V. OBLIGAŢIILE PRINCIPALE ALE EXECUTANTULUI**

**Art. 5.1** Executantul are obligaţia de a executa şi finaliza lucrările, cu atenţia şi promptitudinea cuvenită, în concordanţă cu obligaţiile asumate prin contract, în limitele prevăzute de prezentul contract .

**Art.5.2.** Executantul are obligaţia de a supraveghea lucrările, de a asigura forţa de muncă, materialele, echipamentele, utilajele şi toate celelalte obiecte, fie de natură provizorie, fie definitive, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

**Art.5.3** Executantul este pe deplin responsabil pentru conformitatea, stabilitatea şi siguranţa tuturor operaţiunilor executate precum şi pentru procedeele de execuţie utilizate, cu respectarea prevederilor şi a reglementărilor Legii nr.10/1995 privind calitatea în construcţii.

**Art.5.4.** Executantul va raspunde doar de calitatea lucrarilor proprii şi de calitatea materialului pus in opera, neasumandu-şi raspunderea în situaţia în care vor aparea în timp neconformităţi datorate executarii necorespunzatoare a altor lucrări derulate pe alte contracte.

**Art.5.5.** Executantul are obligaţia de a pune la dispoziţia beneficiarului, la solicitarea acestuia, caietele de măsurători (ataşamentele) şi după caz, în situaţiile convenite, calculele, verificările calculelor şi orice alte documente pe care Executantul trebuie să le întocmească.

**Art.5.6** Executantul are obligaţia de a respecta şi executa dispoziţiile beneficiarului în orice problemă, menţionată sau nu în contract, referitoare la lucrare. În cazul în care Executantul consideră că dispoziţiile beneficiarului sunt nejustificate sau inoportune, acesta are dreptul de a ridica obiecţii, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale. În cazul în care dispoziţiile primite de la beneficiar nasc lucrări suplimentare, atunci Executantul are dreptul la plata lor şi la prelungirea termenului de execuţie cu perioada corespunzătoare necesară executării acestor lucrări, cu condiţia ca aceste lucrări suplimentare să nu fi fost rezultatul culpei acestuia.

**Art.5.7.** Pe parcursul execuţiei lucrărilor Executantul are obligaţia :

a) de a lua toate măsurile pentru asigurarea şi protejarea tuturor persoanelor a căror prezenţă pe şantier este autorizată şi de a menţine şantierul (atâta timp cât acesta este sub controlul său) şi lucrările (atâta timp cât acestea nu sunt finalizate şi recepţionate de către beneficiar) în starea de ordine necesară evitării oricărui pericol pentru respectivele persoane;

b) de a lua toate măsurile de protecţie a muncii, fiind pe deplin responsabil pentru efectele încălcării acestor măsuri;

c) de a lua toate măsurile rezonabil necesare, precum şi toate măsurile legale pentru a proteja mediul pe şi în afara şantierului şi pentru a evita orice pagubă.

**Art.5.8.** Executantul este responsabil pentru menţinerea în bună stare a lucrărilor, materialelor, echipamentelor care urmează a fi puse în operă.

**Art.5.9.** Pe parcursul execuţiei lucrărilor, Executantul are obligaţia,  de a nu stânjeni inutil sau în mod abuziv :

           a) confortul riveranilor, sau

         b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia beneficiarului sau a oricărei alte persoane.

**Art.5.10.** Pe parcursul execuţiei lucrării, Executantul are obligaţia :

* de a evita, pe cat posibil, acumularea de obstacole inutile pe şantier;
* de a depozita sau retrage orice utilaje, echipamente, instalaţii, surplus de materiale;

**Cap.VI. OBLIGAŢIILE  BENEFICIARULUI**

**Art.6.1.** Beneficiarul va pune la dispoziţia Executantului Procesele verbale de recepţie calitativă ,care să ateste că toate lucrările premergatoare asfaltării sunt executate corect.

**Art.6.2.** Beneficiarul are obligaţia de a pune la dispoziţia Executantului, amplasamentul lucrării, liber de orice sarcină;

**Art.6.3**. Beneficiarul are obligaţia de a pune la dispoziţia Executantului întreaga documentaţie necesară execuţiei lucrărilor contractate, unde este cazul.

**Art.6.4.** Beneficiarul este responsabil pentru trasarea limitelor şantierului.

**Art.6.5.** Beneficiarul este pe deplin responsabil de exactitatea documentelor şi a oricăror alte informaţii furnizate Antreprenorului precum şi pentru dispoziţiile sale.

**Art.6.6.** Beneficiarul va recepţiona lucrările executate de Executant şi se obligă să le plătească în condiţiile şi la termenele convenite în prezentul contract.

**Cap.VII. GARANŢIA LUCRARII SI GARANTIA DE BUNĂ EXECUŢIE A CONTRACTULUI**

**Art.7.1.1.** Executantul are obligaţia constituirii unei garanţii de bună execuţie, în cuantum de **3 %** din valoarea real executată/ facturată.

**Art.7.1.2.** Garanţia de buna execuţie se constituie deschiderea unui cont de disponibil distinct la dispoziţia Beneficiarului.

Pe parcursul îndeplinirii contractului, Beneficiarul urmează să alimenteze acest cont prin reţinerile succesive din sumele datorate şi cuvenite Executantului pana la concurenţa sumei stabilite drept garanţie de bună execuţie.

**Art.7.2.** Beneficiarul are dreptul oricând pe parcursul derulării contractului de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Beneficiarul are obligaţia de a notifica acest lucru executantului, precizând totodată obligaţiile care nu au fost respectate.

**Art.7.3.** Beneficiarul se obligă să restituie garanţia de bună execuţie la finalizarea perioadei de garanţie a contractului.

**Art.7.4.** La finalizarea fiecărui tronson din lucrările aferente străzilor care au fost afectate de lucrările de reparaţie, părţile convin încheierea unor procese verbale de recepţie finală.

execuţiei acestei lucrări, părţile convin încheierea unor procese verbale de recepţie finală.

**Art.7.5.** Termenul de garanţie pentru lucrarile executate este de 2 ani de la data finalizarii lucrarii care va coincide cu data semnării între părţile implicate a Procesului Verbal de aducere la starea iniţială a infrastructurii.

**Cap. VIII. EXECUTAREA CONTRACTULUI**

**Art.8.1.** Executantul este îndreptatit să refuze preluarea amplasamentului şi începerea executarii contractului, în cazul in care lucrarile executate anterior asfaltarii nu au fost executate corect, iar zona este evident nepregatită pentru lucrări de asfaltare.

**Art.8.2.** Părţile de comun acord au stabilit ca în conformitate cu clauzele  cuprinse în prezentul contract să reglementeze în mod diferit unele aspecte:

**În cazul în care:**

* volumul sau natura lucrărilor neprevazute; sau
* condiţiile climaterice nefavorabile conform normativele în vigoare; sau
* oricare alt motiv de întârziere care nu se datorează Executantului şi nu a survenit prin încălcarea contractului de catre acesta;

îndreptăţesc Executantul să solicite prelungirea termenului de execuţie a lucrarilor sau a oricarei parţi a acestora, atunci, prin consultare, parţile vor stabili de comun acord prelungirea duratei de execuţie la care Executantul are dreptul.

**Art.8.3.**La finalizarea lucrărilor, va preda lucrările executate către Beneficiar, în condiţiile prezentului contract, încheind proces verbal de recepţie la terminarea lucrărilor.

**Art.8.4.** Solicitarea scrisa a Executantului incumbă Beneficiarului prezentarea acestuia la efectuarea recepţiei lucrarii. Neprezentarea Beneficiarului la efectuarea recepţiei dupa 15 zile lucratoare de la convocarea Executantului este calificată drept acceptare tacită şi atrage dupa sine obligaţia certă de plată  a facturii emise .

**Cap. IX. AMENDAMENTE**

**Art.9.1.**Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, semnat de ambele parti contractante.

**Art.9.2.**Totodată, în cazul apariţiei unor cauze care nasc lucrări suplimentare, părţile vor încheia act adiţional la prezentul contract, în care vor prevedea lucrările suplimentare, valoarea lor şi modalitatea de plată.

**Cap. X RĂSPUNDEREA CONTRACTUALĂ**

**Art.10.1.** Dacă Executantul nu-şi îndeplineşte obligaţiile asumate prin prezentul contract, în special facem referire la neexecutare în termenul indicat conform art.3.2.Beneficiarul are dreptul de a reduce suma de plată prin aplicarea unei penalităţi de 0,04% din valoarea contractului pentru fiecare zi de întârziere, până la predarea finală a lucrării. Totalul penalităţilor de întârziere percepute, nu poate depăşi 15% din valoarea contractului.

**Art.10.2.** Pentru neplata la termen a obligaţiilor financiare după cum au fost stipulate la Art.4.3, Executantul are dreptul de a percepe penalităţi de întârziere , în cuantum de 0,04 % din suma datorată.

**Art.10.3.** Nerespectarea cât şi executarea necorespunzătoare a obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

**Cap.XI.ÎNCETAREA CONTRACTULUI**

**Art.11.1** Prezentul contract încetează în următoarele cazuri :

a) părţile convin de comun acord încetarea contractului ;

b) expirarea duratei contractului;

c) denunţarea unilaterală a contractului cu prealabila notificare în termen de 10 zile lucrătoare;

d) reziliere datorită neîndeplinirii sau îndeplinirii defectuoase a obligaţiilor contractuale de către una din părţi;

e) în caz de dizolvare , lichidare , faliment , retragere a autorizaţiei de funcţionare a unuia din contractanţi, caz în care contractul va fi considerat nul, părţile însă fiind ţinute pentru a recupera datoriile uneia către alta ,datorii rezultate până la momentul intervenţiei cauzei de dispariţie.

**Cap. XII. FORŢA MAJORĂ / CAZ FORTUIT**

**Art.12.1** Forţa majoră este constatată de o autoritate competentă şi se demonstrează prin prezentarea unor certificate de atestare eliberate de Camerele de Comerţ şi Industrie din România.

Forţa majoră şi cazul fortuit exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează. Niciuna dintre părtile contractante nu răspunde de neexecutarea la termen sau/şi de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea san executarea necorespunzătoare a obligaţiei respective a fost cauzatã de forta majoră sau de caz fortuit, aşa cum este definită de lege.

**Art.12.2** Îndeplinirea contractului va fi suspendată în perioada de acţiune a forţei majore şi a cazului fortuit, dar fără a prejudicia drepturile ce li se cuveneau parţilor până la apariţia acesteia.

**Art.12.3**  Partea contractantă care invocă forţa majoră şi cazul fortuit are obligaţia de a notifica celeilalte părţi, imediat şi în mod complet, în termen de 2 zile de la producerea acesteia şi să ia orice măsuri care îi stau la dispoziţie în vederea limitării consecinţelor.

**Art.12.4** Dacă forţa majoră şi cazul fortuit acţionează sau se estimează că va acţiona o perioadă mai mare de 30 de zile, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**Cap. XIII SOLUŢIONAREA LITIGIILOR**

**Art.13.1** Executantul şi Beneficiarul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

**Art.13.2** Dacă, după 15 zile de la începerea acestor tratative, Executantul şi Beneficiarul nu reuşesc să rezolve în mod amiabil o divergenţă contractuală, fiecare parte se poate adresa instanţelor judecătoreşti de la domiciliul Executantului, competente în materie, potrivit legii.

**Cap. XIV COMUNICĂRI**

**Art.14.1** Orice comunicare între părţi, referitoare la îndeplinirea prezentului contract, trebuie să fie transmisă în scris.

**Art.14.2** Orice document scris trebuie înregistrat atât în momentul transmiterii cât şi în momentul primirii.

**Art.14.3** Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

Părţile au înţeles să încheie azi, ……………, prezentul contract în două exemplare, câte unul pentru fiecare parte.

##### BENEFICIAR, EXECUTANT,

##### S.C. APA TÂRNAVEI MARI S.A. S.C. …………………. S.R.L.

##### Director General, MUNTEANU Ioan ……………….

##### 

**Director Economic, FĂGĂRĂŞAN Gabriela**

**Oficiul Juridic , BOLGAR Andreea**

**Compartiment Achiziţii Publice, PRIȘCĂ Raluca**